# אריה פילץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריה פילץ (נולד ב1908), קבלן בניין תל אביבי.

אריה פילץ נולד בשנת 1908 בלודז' שבפולין. בהיותו בן 16 שנה בלבד עלה לארץ ישראל, בעלייה בלתי חוקית. את דרכו בארץ החל כפועל חקלאי בפרדסי פתח תקווה.

את פעלו כאיש בנייה החל בשנת 1935, בהקמת בית בן שתי קומות ברחוב פרוג בתל אביב, כשרחוב דיזנגוף היה משטח חולות שומם. בימי מאורעות תרצ"ו בנה את הבית ברחוב הירקון, שבו התגורר.

כבעל בתי הקפה "הונגריה" ו"תרשיש", פתח את קפה "פילץ" - בבית ברחוב הירקון - שהפך למוקד בחיי העיר תל אביב והמדינה שבדרך והביא גם תועלת מודיעינית רבה ל"הגנה" בשל האורחים הבריטים שבילו בו.

כחבר פעיל ב"הגנה" מילא כמה תפקידים, בהם הממונה על הסליקים בכל צפון תל אביב. גם חדר המכונות של קפה "פילץ" שימש כמחסן נשק, ובדירתו, שבקומה השלישית, נאספו מפקדים לישיבות מטה.

עם קום המדינה, התגייס לצה"ל ונתמנה קצין סעד חטיבתי בדרגת סרן. נטל חלק במבצע קדש. במלחמת ששת הימים, גויס לשירות למרות גילו, ומונה על איסוף השלל.

ב-1946 פנה שוב לעיסוק האהוב עליו - הבנייה, כשהוא בונה אך ורק בעירו, תל אביב:

- החל בפסאז' הראשון בעיר - ברחוב אלנבי 95; פסאז' דיזנגוף - שבו השתכן התיאטרון הקאמרי;
- בניין בנק עצמאות ברחוב מונטיפיורי;
- בית אל על - בניין המשרדים הגבוה הראשון בעיר, שזכה בפרס רוקח.
- ארבעת מבני 'הדר דפנה';
- התחנה המרכזית החדשה של תל אביב, שנועדה לשפר את השירות לציבור. הבנייה החלה ב-1967, ומומנה ממכירתן של שבע מאות וחמישים חנויות בתחנה העתידה לקום לאזרחים שונים, שקיוו למסחר פורח, בדומה לזה שהיה בתחנה המרכזית שפעלה באותה עת. עד לשנת 1976 נבנה שלד הבניין תוך משא ומתן עם תושבי הסביבה שטענו (כפי שאכן התברר לימים) כי התחנה המרכזית תוריד משמעותית את ערך דירותיהם. אלא שאז הופסקה הבנייה לפני סיומה כאשר רק שלד הבניין בנוי, בשל קשיים כלכליים של הקבלנים.
- "דיזנגוף סנטר", שהוקם במקום צריפי שכונת "נורדיה". אף מבנה רב מידות זה זכה בפרס רוקח.

יוזמותיו חדשניות ובניינו מפארים את העיר. מפעלי הבנייה הם פרי המאמץ המשותף שלו ושל בני משפחתו העוזרים על-ידו ושותפים בכל חברותיו.

על פועלו כקבלת וייזם בתל אביב, שבנה מבנים משמעותיים בתולדותיה, זכה בתואר יקיר תל אביב.

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%94_%D7%A4%D7%99%D7%9C%D7%A5.html

קטגוריה: אנשי עסקים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש